google/wiki40b huggingface dataset:
Great Wall H5

Κινητήρες και κιβώτια

Το H5 έχει μια μεγάλη παλέτα κινητήρων τόσο σε βενζινοκίνητες όσο και σε πετρελαιοκίνητες εκδόσεις. Η αρχική έκδοση, όπου ακόμα κυκλοφορεί στην αγορά, διατέθηκε μόνο σε πετρελαιοκίνητη έκδοση, όπου οι δυο ήταν της κινέζικης εταιρείας και οι άλλοι δυο από την Mitsubishi Motors. Η απλούστερη έκδοση έφερε τον κινητήρα της Mitsubishi με τον κωδικό 4G63, ο οποίος αποδίδει με την μέγιστη ιπποδύναμη των 90 hp στις 5.250 στροφές ανά λεπτό. Επιπλέον, υπάρχουν ο GW4D20 ο οποίος είχε επιπρόσθετα, σύστημα πλήρωσης (turbo) με 110 ίππους, ο Mitsubishi 49S4N με 100 hp και τέλος ο επίσης υπερτροφοδοτούμενος GW2.5TCI που αποδίδει μόνο 80 ίππους.
Από το 2015 υπάρχει και ένας βενζινοκινητήρας, ενώ οι υπόλοιποι πετρελαιοκινητήρες είναι εφοδιασμένοι με σύστημα πλήρωσης, οδηγώντας έτσι στην αναβάθμιση της μέγιστης ιπποδύναμής τους.
Υπάρχουν τρία είδη κιβωτίων ταχυτήτων: τα δυο είναι χειροκίνητα και το τρίτο αυτόματης τεχνολογίας. Στην αρχική έκδοση, τα χειροκίνητα είναι πέντε και έξι σχέσεων, και ήταν τα πρώτα που εντάχθηκαν ως επιλογή για το όχημα. Με την ανανέωση του μοντέλου, προστέθηκε και το αυτόματο κιβώτιο των έξι σχέσεων.

Επιπλέον εξοπλισμός

Όσον αφορά τον επιπλέον εξοπλισμό του οχήματος, είναι εμφανώς σύγχρονος, γεγονός που αποτρέπει την γνωστή εικόνα που υπήρχε στα αυτοκίνητα της Κίνας εδώ και πολλά χρόνια. Το H5 διαθέτει στην κεντρική κονσόλα του σαλονιού, οθόνη για χρήση DVD και GPS, ηλεκτρική οροφή, υδραυλικό τιμόνι με κουμπιά και ενσωματωμένο σύστημα Bluetooth Hands Free Calls, ρυθμιζόμενα καθίσματα και τέλος τα συστήματα ασφαλείας ABS, EBD και TCS.
Γουές Κρέιβεν

Πρώτα χρόνια

Ο Κρέιβεν γεννήθηκε στο Κλίβελαντ του Οχάιο από τους Καρολίν και Πολ Κρέιβεν. Είναι κάτοχος μάστερ λογοτεχνίας και ψυχολογίας και πριν ασχοληθεί με τον κινηματογράφο εργαζόταν ως καθηγητής αγγλικών.

Καριέρα ως σκηνοθέτης και σεναριογράφος

Ο Γουές Κρέιβεν θεωρείται ένας από τους πιο επιτυχημένους σκηνοθέτες ταινιών τρόμου. Στη φιλμογραφία του συγκαταλέγεται το κλασικό θρίλερ Εφιάλτης στο Δρόμο με τις Λεύκες (A Nightmare on Elm Street, 1984) που σύστησε στο κοινό τον εικονικό καλτ χαρακτήρα Φρέντυ Κρούγκερ, Το Τελευταίο Σπίτι Στα Αριστερά (Τhe Last House on the Left, 1972) το οποίο είχε απαγορευτεί την εποχή κυκλοφορίας του ενώ το 2009 γυρίστηκε το remake από τον ελληνικής καταγωγής σκηνοθέτη Ντένι Ιλιάδη. Μία από τις σπουδαιότερες δουλειές του παραμένει έως και σήμερα η σειρά ταινιών Scream όπου κατάφερε να συσσωρεύσει όλα τα κλισέ του τρόμου και να τα γκρεμίσει με πλούσια δόση ειρωνείας και τρομακτικής διάθεσης, επαναπροσδιορίζοντας τις νεανικές ταινίες τρόμου. Στις 22 Μαρτίου 2010, ο ίδιος ανακοίνωσε μέσω της σελίδας του του στο twitter, την επιστροφή του ως σκηνοθέτης στο Scream 4. To τέταρτο μέρος της επιτυχημένης σειράς ταινιών τρόμου κυκλοφόρησε τον Απρίλιο του 2011.

Προσωπική ζωή

Ο Κρέιβεν παντρεύτηκε την Μπόνι Μπρόκερ με την οποία έκαναν δύο παιδιά τους Τζόναθαν και Τζέσικα Κρέιβεν. Χωρίσανε το 1969.
Πριγκράτζανι

Γεωγραφία

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!
Το χωριό βρίσκεται επί της αριστερής όχθης του ποταμού Νέρετβα.

Ιστορία

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!
Δασική πεύκη

Περιγραφή

Η δασική πεύκη είναι αειθαλές δέντρο με κιτρινοκόκκινο φλοιό και μεγάλο ύψος που φτάνει και τα 40 μέτρα και διάμετρο κορμού το ενάμισι μέτρο. Ένα δέντρο είχε διάμετρο κορμού στο ύψος του στήθους 4,5 μέτρα και ένα άλλο ύψος 50 μέτρα. Ο φλοιός στον κατώτερο κορμό είναι καφεγκρί, ενώ το ανώτερο μέρος και τα κλαδιά είναι πορτοκαλί. Τα κουκουνάρια του είναι μικρά και ωοειδή, χρώματος γκριζοκάστανου. Ο κορμός του ίσιος με μεγάλες ρωγμές. Όταν είναι γέρικο γυμνώνεται αφήνοντας μία τούφα στην κορυφή του. Συνήθως ζουν 150 με 300 χρόνια, αν και κάποια δέντρα στη Σουηδία είχαν ηλικία 700 ετών και ένα άλλο στην ανατολική Λαπωνία είχε το 2007 ηλικία 764 ετών.
Οι βλαστοί είναι χρώματος ανοικτού καφέ και είναι διατεταγμένοι σπειροειδώς. Στα ώριμα δέντρα τα φύλλα («βελόνες») έχουν χρώμα ανοικτό μπλε-πράσινο, συχνά πιο σκούρο πράσινο με σκούρο κίτρινο-πράσινο το χειμώνα, μήκος 2,5 έως 5 εκατοστά και ένα με δύο χιλιοστά πλάτος, και παράγονται σε δέσμες των δύο με μια μόνιμη γκρι θήκη· στα ακμαία νεαρά δέντρα τα φύλλα μπορεί να είναι διπλάσια σε μέγεθος, και μερικές φορές εμφανίζονται σε δέσμες των τριών ή τεσσάρων στις άκρες των ισχυρών βλαστών. Ο χρόνος που ένα φύλλο παραμένει στο δέντρο κυμαίνεται από δύο έως τέσσερα χρόνια σε θερμότερα κλίματα μέχρι έως και εννέα χρόνια στις υποαρκτικές περιοχές. Δενδρύλια μέχρι ενός έτους φέρουν νεανικά φύλλα· αυτά είναι ενιαία (όχι σε ζεύγη), μήκους 2-3 cm, επίπεδα, με ένα οδοντωτό περιθώριο.
Οι κώνοι σπόρων είναι κόκκινοι κατά την επικονίαση, στη συνέχεια είναι ανοιχτοί καφέ, στρογγυλοί και με διάμετρο 4-8 mm το πρώτο έτος, και φτάνουν στο πλήρες μέγεθός τους τον δεύτερο χρόνο. Κατά την ωριμότητα είναι μυτεροί, ωοειδείς-κωνικοί, πράσινοι και στη συνέχεια γκρι-πράσινοι με κίτρινο-καφέ, και έχουν μήκος 3 έως 7,5 cm. Οι φολίδες του κώνου έχουν μία επίπεδη ως πυραμιδοειδή απόφυση, με ένα μικρό αγκάθι στην άκρη του σπονδύλου. Οι σπόροι είναι μαυριδεροί, με μήκος τρία έως πέντε χιλιοστά. Απελευθερώνονται όταν οι κώνοι ανοίγουν την άνοιξη 22-24 μήνες μετά τη γονιμοποίηση. Οι κώνοι με τη γύρη είναι κίτρινοι, περιστασιακά ροζ, με μήκος 8 με 12 χιλιοστά. Η γύρη απελευθερώνεται στα μέσα έως τα τέλη της άνοιξης.

Χρήσεις

Το ξύλο του είναι γνωστό με την ονομασία κόκκινη ξυλεία, ερυθρωπό εσωτερικά και σκληρό, και χρησιμοποιείται ως πρώτη ύλη για την παρασκευή ξυλοπολτού για χαρτί, στις οικοδομικές κατασκευές και στη ναυπηγική.
Λυσίας ο Ανίκητος

Χρονολόγηση

Τα εδάφη τα οποία εξουσίαζε ήταν αυτά των Παροπαμισάδων και της Αραχωσίας, ωστόσο έχουν ανακαλυφθεί νομίσματα του και στην περιοχή της Πενταποταμίας -σύγχρονο Παντζάμπ- κάνοντας πιθανό πως η έκταση του βασιλείου του ήταν μεγαλύτερη, και έχει κάποια κοινά μονογράμματα στα νομίσματα του με τον Αντιαλκίδα.
Ο Λυσίας παρουσίαζε τον εαυτό του ως απόγονο του Δημητρίου Α´ της Βακτρίας και στα νομίσματα του έχει παρόμοια παράσταση του στεφόμενου Ηρακλή. Παρόμοια παράσταση είχε επίσης χρησιμοποιηθεί από τον Ζώιλο Α´ ο οποίος κυβέρνησε περίπου μια δεκαετία νωρίτερα και ήταν αντίπαλος του Μενάνδρου.
Η περίοδος διακυβέρνησης του φαίνεται να ξεκίνησε μετά την δολοφονία του Θράσωνα, νηπίου γιού και διαδόχου του Μενάνδρου. Καθώς τα νομίσματα του Λυσία εμφανίζουν διαφοροποιήσεις με αυτά του Μενάνδρου, θεωρείται πιθανό πως αυτός, όπως και ο Ζώιλος Α´, υπήρξε ένας από τους ανταγωνιζόμενους βασιλείς για την διαδοχή του Μενάνδρου. Παρά την καλή ποιότητα των νομισμάτων του η οποία υποδηλώνει εύρυθμη λειτουργία του βασιλείου, περιορίστηκε σε αμυντική πολιτική καθώς τα εδάφη του ελληνικού βασιλείου της Βακτριανής κατακτήθηκαν από τους Γουεζί επί των ημερών του, και η εξέλιξη αυτή απόκοψε τελείως τα εδάφη των Ινδοελλήνων από τον υπόλοιπο ελληνιστικό κόσμο.

Γενικά χαρακτηριστικά

Τα νομίσματα του Λυσία είναι δίγλωσσα, η όψη του νομίσματος όπου υπάρχει η απεικόνιση του είναι στην ελληνική γλώσσα, ενώ η άλλη στην γραφή Χαροστί. Εμφανίζεται να φοράει διάδημα στα περισσότερα νομίσματα, ενώ υπάρχουν και παραλλαγές όπου εμφανίζεται με ελεφαντοκεφαλή, κράνος, κορινθιακή περικεφαλαία, και καυσία, ενώ επίσης εμφανίζεται να πετάει ακόντιο. Στην άλλη πλευρά των νομισμάτων εμφανίζεται πάντα ο στεφόμενος Ηρακλής ο οποίος κρατά το ρόπαλο του, καθώς και φοίνικας ο οποίος συμβολίζει την νίκη. Τα ινδικού τύπου χάλκινα νομίσματα του έχουν προτομή του Ηρακλή και ελέφαντα.
Έκοψε επίσης τετράδραχμα κατά το αττικό πρότυπο καθώς και ημίδραχμα τα οποία κυκλοφορούσαν στην Βακτριανή.

Διπλοχτυπημένα νομίσματα

Μετά την ανακάλυψη νομίσματος όπου στην μια πλευρά αναφέρεται ονομαστικά ο Λυσίας ενώ στην άλλη ο Αντιαλκίδας, θεωρούνταν πιθανό παλαιότερα πως ίσως είχε υπάρξει κάποια συμμαχία μεταξύ τους.
Ωστόσο αργότερα ανακαλύφθηκε και άλλο νόμισμα το οποίο είχε την αντίθετη διάταξη, και η νεότερη εκδοχή είναι πως πρόκειται για επικαλλυμένα νομίσματα στα οποία δεν έγινε σωστά η κοπή. Αποτελεί ωστόσο ένδειξη πως η περίοδος ηγεμονίας των 2 βασιλέων ήταν κοντινή.
Ευρωπαϊκό ομαδικό πρωτάθλημα τοιχοσφαίρισης

Το Ευρωπαϊκό ομαδικό πρωτάθλημα τοιχοσφαίρισης, αποτελεί τη σημαντικότερη ευρωπαϊκή διοργάνωση του όχι και τόσο ανεπτυγμένου στην Ελλάδα αθλήματος της τοιχοσφαίριση.

2008

Στον  τελικό του 2008 στους άνδρες, που διεξήχθη στις 3 Μαΐου του 2008 στο Άμστερνταμ, τον τίτλο κατέκτησε η Αγγλία, νικώντας με 3-0 τη Γαλλία. Την τρίτη θέση κατέλαβε η Ολλανδία, νικώντας τη Γερμανία με 3-1. Στον τελικό των γυναικών, που διεξήχθη την ίδια μέρα με εκείνου των ανδρών, η Αγγλία κέρδισε με 3-0 την Ολλανδία και το χάλκινο μετάλλιο πήρε η Γαλλία με νίκη .επί της Ιρλανδίας με 2-1.

2009

Στη διοργάνωση του 2009, η Αγγλία κέρδισε ξανά τον τίτλο σε άνδρες και γυναίκες. Οι αγώνες διεξήχθησαν από τις 28 Απριλίου ως τις 2 Μαΐου του 2009 στη Σουηδία και στον τελικό των ανδρών η Αγγλία κέρδισε με 3-1 και σε εκείνο των γυναικών την Ολλανδία με 3-0.
Μαρία Φερδινάνδα της Σαξονίας

Βιογραφία

Ήταν η δεύτερη κόρη του Μαξιμιλιανού διαδόχου της Σαξονίας και της Καρολίνας των Βουρβόνων-Ισπανίας, κόρης του Φερδινάνδου δούκα της Πάρμας.

Οικογένεια

Παντρεύτηκε τον Φερδινάνδο Γ΄ μεγάλο δούκα της Τοσκάνης· δεν απέκτησαν απογόνους.
Πολιτιστικό Κέντρο Καλοσκοπής

Ιστορία

Το Πολιτιστικό Κέντρο Καλοσκοπής ξεκίνησε τη λειτουργία του το καλοκαίρι του 2004 με την ολοκλήρωση των εργασιών που ξεκίνησαν το φθινόπωρο του 2002. Την ευθύνη του έργου ανέλαβε ο Σύνδεσμος Καλοσκοπιτών σε συνεργασία με εξειδικευμένους επιστήμονες.
Το 1987 λόγω έλλειψης μαθητών το δημοτικό σχολείο της Καλοσκοπής σταμάτησε τη λειτουργία του. Το 1998 ο χώρος του σχολείου ανακαινίστηκε από τον ΕΟΤ με συνέπεια να δοθεί η δυνατότητα στέγασης του Πολιτιστικού Κέντρου.

Λαογραφική έκθεση

Στο χώρο του Πολιτιστικού Κέντρου λειτουργεί μόνιμη λαογραφική έκθεση που παρουσιάζει αντικείμενα του πρώιμου 20ου αιώνα που συλλέχθηκαν κυρίως από δωρεές των κατοίκων, αναδεικνύουν τον αγώνα της ζωής και αποτελούν μαρτυρίες της τοπικής παράδοσης και του πολιτισμού.
Φιλοξενείται πλούσιο υλικό που αναδεικνύει τις κύριες δραστηριότητες των κατοίκων που ήταν η γεωργία και η κτηνοτροφία. Παρουσιάζονται επίσης τα επαγγέλματα που αναδείχθηκαν παράλληλα για να καλύψουν τις αναγκες των κατοίκων και να εξασφαλίσουν την αυτάρκειά τους.
Ο επισκέπτης της έκθεσης θα συναντήσει εκθέματα που χρησιμοποιούσαν οι τεχνίτες όπως ο πεταλωτής, ο σαμαράς, ο σιδεράς, ο ξυλουργός, ο βαρελάς, ο κτίστης, ο τενεκετζής, ο τσαρουχάς, ο τσαγκάρης, ο υφαντής, ο ράφτης αλλά και ο αγρότης, ο βοσκός, ο βαλμάς, ο αγωγιάτης, ο κουρέας και ο οργανοπαίκτης.

Βιβλιοθήκη

Η περιοχή της Καλοσκοπής παρουσιάζει ενδιαφέρον από ιστορικής και πολιτιστικής πλευράς. Η Καλοσκοπή υπήρξε Μαρτυρικό χωριό με πλούσια προσφορά στον αντιστασιακό αγώνα. Στο χώρο της έκθεσης παρουσιάζεται το συγγραφικό έργο κατοίκων του τόπου που βίωσαν τα γεγονότα. Επίσης στη βιβλιοθήκη του Πολιτιστικού Κέντρου Καλοσκοπής διατηρείται πλούσιο αρχειακό υλικό από εκδόσεις βιβλίων, φωτογραφίες και τεκμήρια που αφορούν το ιστορικό παρελθόν του τόπου.

Δραστηριότητες

Η Καλοσκοπή βρίσκεται μεσα σε ένα από τα πιο πλούσια οικοσυστήματα της Ελλάδας μέσα στο οποίο βρίσκουν καταφύγιο πολλά απειλούμενα είδη ζών και φυτών. Το Πολιτιστικό Κέντρο της Καλοσκοπής διοργανώνει περιπάτους, επισκέψεις και παρουσιάσεις έτσι ώστε να αναδείξει τη χλωρίδα και την πανίδα του τόπου. Φροντίζει επίσης μέσα από τις δράσεις του να τονώσει τις οικολογικές ευαισθησίες του κοινού. Επιχειρεί επίσης να προβάλει την έντονη αλληλεπίδραση του ανθρώπου με το φυσικό περιβάλλον και την ανάδειξη της παραδοσιακής τεχνολογίας του τόπου με επισκέψεις σε παλαιά νεροτριβεία, νερόμυλους, κεραμιδοκάμινα και εργαστήρια.
Επόμενη φύση

Σημασία της επόμενης φύσης

Η επόμενη φύση στην ουσία μας "εξηγεί" τις σχέσεις καθώς και τις διαφορές μεταξύ φύσης και πολιτισμού. Ο νέος τρόπος να διακριθεί ο πολιτισμός από τη φύση είναι να ορίσουμε μια γραμμή μεταξύ «ελέγξιμου» και «αυτόνομου». Οι τεχνολογικές εξελίξεις και οι νέοι ερευνητικοί τομείς όπως η νανοτεχνολογία, το γενετικό χειρισμό, την περιβαλλοντική νοημοσύνη, την εφαρμοσμένη μηχανική ιστών και τη νευρο-τεχνολογία αλλάζουν ριζικά την έννοια του τι είναι «φυσικό». Συνδέονται κατά την επόμενη άποψη φύσης σχετικά με τη φύση αλλα πρόκειται καθαρά για επιτέυγματα της τεχνολογίας των τελευταίων ετών. Καθώς ο πολιτισμός προχωρεί εξελίσσεται και μεταλλάσσεται, η φυσικές δυνάμεις μετατοπίζονται σε έναν άλλους τομείς.

Ιστορία της επόμενης φύσης

Η έναρξη της επόμενης φύσης συζητείται. Υποστηρίζεται από κάποιους ότι άρχισε με την εκβιομηχάνιση, ενώ κάποιοι άλλοι παίρνουν την πρόωρη ανθρώπινη δραστηριότητα ως αφετηρία της. Μπορούμε να υποθέσουμε ότι ακόμη και οι ιστορίες τα παραμύθια, ακόμη και η μυθολογία εκφράζουν απόψεις της επόμενης φύσης, αφού έχουμε ζώα με ανθρώπινα χαρακτηριστικά, ζώα που μιλάνε και πραγματοποιούν ανθρώπινες δραστηριότητες κτλπ. Η εμφάνιση της επόμενης φύσης σίγουρα συνέβη με την πάροδο του χρόνου. Η παλαιά φύση αντικαθίσταται βαθμιαία από την επόμενη φύση.

Ιστορία του όρου

Η επόμενη φύση ειπώθηκε αρχικά σε ένα δοκίμιο από τον ολλανδικο καλλιτέχνη/επιστήμονα Koert van Mensvoort . Η θεωρία της επόμενη φύσης επηρεάζεται από το υπερ-πραγματικότητα (hyperreality) και τη φαινομενολογία. Το 2005 η επόμενη φύση ήταν το θέμα της Visual Power Show (μια διάλεξη διανοούμενων που αντιμετωπίζουν τα τρέχοντα πολιτιστικά ζητήματα). Η διάλεξη έγινε το Paradiso του Άμστερνταμ. Πάνω από είκοσι ομιλητές παρουσίασαν τις απόψεις τους σχετικά με την επόμενη φύση. Τον Ιούνιο του 2006 ένα παρόμοιο γεγονός οργανώθηκε στην γκαλερί Zeche Zollverein (Έσσεν) ως μέρος μιας έκθεσης για τη νέα πραγματικότητα και την νέα κατάσταση του παγκόσμιου design.

Περαιτέρω ανάγνωση

Next Nature, paperback with statements from various designers and thinkers (ISBN 9063690932
Σεργκέι Νικόλσκι

Επιστημονική δραστηριότητα

Ο Νικόλσκι ασχολήθηκε με διάφορους τομείς των Μαθηματικών και επιμελήθηκε 100 επιστημονικές εκδόσεις, ανάμεσα στις οποίες και 2 κολεγιακά εγχειρίδια, 7 σχολικά βιβλία και 3 μονογραφίες.
Κοπούλα (θεωρία πιθανοτήτων)

Στην θεωρία των πιθανοτήτων και στατιστική, ένα επίπεδο είναι μια πολυμεταβλητή κατανομή πιθανότητας για την οποία η οριακή πιθανότητα κατανομής ειναι ομοιόμορφη. Copulas χρησιμοποιείται για να περιγράψει την εξάρτηση μεταξύ τυχαίων μεταβλητών. Το όνομα του προέρχεται απο το λατινικό 'link' ή ΄tie' αλλά είναι άσχετο με τη γραμματική copulas στη γλωσσολογία.

Το θεώρημα του Sklar ορίζει ότι κάθε πολυμεταβλητή κοινής διανομής μπορεί να γραφεί σε όρους μονοδιάστατης οριακής κατανομής λειτουργιών και ένα copula το οποίο περιγράφει τη δομή εξάρτησης μεταξύ των μεταβλητών.
Copulas είναι δημοφιλής στην υψηλές διαστατικές στατιστικές εφαρμογές καθώς επιτρέπουν την εύκολη μοντελοποιήση και εκτίμηση της κατανομής των τυχαίων διανυσμάτων με εκτίμηση περιθωριακή και copula ξεχωριστά.Υπάρχουν πολλές παραμετρικές οικογένειες copula διαθέσιμες,οι οποίες έχουν συνήθως παραμέτρους που ελέγχουν τη δύναμη εξάρτησης.Μερικές δημοφιλείς copula περιγράφονται παρακάτω.

Οι οικογένειες copulas

Αρκετές οικογένειες των copulas έχουν περιγραφεί.

Πολιτικών Μηχανικών

Πρόσφατα,οι λειτουργίες copula έχουν εφαρμοστεί επιτυχώς στη κατασκευή βάσεων δεδομένων για την αξιοπιστία στην ανάλυση σε γέφυρες εθνικών οδών και σε διάφορες μελέτες προσομοίωσης για την πόλη,μηχανική και offshore engineering.Οι ερευνητές χρησιμοποιούν επίσης αυτές τις λειτουργίεςστον τομέα μεταφορών για να κατανοήσουν την αλληλεπίδραση της ατομικής συμπεριφοράς των οδηγών η οποία ρυθμίζει τη φύση(την λειτουργία) μιας ολόκληρης ροής κυκλοφορίας.

Μηχανική Αξιοπιστία

Copulas χρησιμοποιούνται για την αξιοπιστία της ανάλυσης πολύπλοκων συστημάτων των τμημάτων μηχανών με αντιμετωπίζοντας αποτυχημένες μεθόδους.

Εγγύηση Ανάλυσης Δεδομένων

Cοpulas χρησιμοποιούνται στην εγγύηση ανάλυσης δεδομένων,στην οποία η ουρά εξάρτησης αναλύεται.

Tυρβώδης καύση

Copulas χρησιμοποιούνται στη μοντελοποιήση της τυρβώδους εν μέρει προαναμεμειγμένας καύσης η οποία είναι κοινή  στον πρακτικό καυστήρα.

Ιατρική

Οι λειτουργίες copula έχουν χρησιμοποιηθεί επιτυχώς για την ανάλυση της νευρωνικών εξαρτήσεων και μετράει ακίδες στην νευροεπιστήμη.

Έρευνα Καιρού

Copulas έχουν χρησιμοποιηθεί εκτενώς σε έρευνες που σχετίζονται με το κλίμα και τον καιρό.

Γενιά Τυχαίου Διανύσματος

Μεγάλα συνθετικά ίχνη από φορείς και στάσιμες χρονικές σειρές μπορούν να δημιουργηθούν χρησιμοποιώντας το εμπειρικό επίπεδο,διατηρώντας παράλληλα ολόκληρη τη δομή εξάρτησης από μικρά σύνολα δεδομένων.Τέτοια εμπειρικά ίχνη είναι χρήσιμα σε διάφορες προσομοιώσεις βασισμένες στη μελέτη της απόδοσης.
Εθνική Τσεχίας (ποδόσφαιρο ανδρών)

Δεκαετία του 1990

Η εθνική Τσεχίας εμφανίστηκε μετά την πτώση της Τσεχοσλοβακίας και συμμετείχε για πρώτη σε διοργάνωση το 1996 - συμμετείχε στο Euro. Οι Τσέχοι έφθασαν στον τελικό και αντιμετώπισαν την εθνική Γερμανίας. Αν και πέτυχαν πρώτοι γκολ, τελικά ηττήθηκαν με σκορ 2:1. Στο Mundial 1998 δε συμμετείχε καθώς δεν κατάφερε να περάσει τα προκριματικά, αλλά στα προκριματικά για το Euro 2000 κατέλαβε την πρώτη θέση. Ωστόσο, δεν είχε μεγάλη επιτυχία στην τελική διοργάνωση και έλαβε την τρίτη θέση στον όμιλο της.

Αρχές της δεκαετίας του 2000

Η εθνική Τσεχίας έλαβε τη δεύτερη θέση στα προκριματικά του Mundial 2002, αλλά αποκλείστηκε στους αγώνες μπαράζ από την εθνική Βελγίου. Ωστόσο, στο Euro 2004, οι Τσέχοι έφθασαν στον ημιτελικό, όπου ηττήθηκαν από την εθνική Ελλάδος. Το 2006, οι Τσέχοι κατάφεραν να κερδίσουν το εισιτήριο για το Mundial 2006, αλλά έλαβαν την τρίτη θέση στον όμιλο - πίσω από τις εθνικές Ιταλίας και Γκάνας.

Τέλη της δεκαετίας του 2000

Μετά το Mundial 2006, πολλοί διάσημοι παίκτες της εθνικής Τσεχίας έφυγαν. Παρολ´ αυτά, η εθνική Τσεχίας κατέλαβε την πρώτη θέση στα προκριματικά. Στον Όμιλο Α της τελικής διοργάνωσης, οι Τσέχοι νίκησαν τους Ελβετούς με σκορ 1:0, ηττήθηκαν όμως από τους Πορτογάλους και τους Τούρκους με σκορ 1:3 και 2:3 αντίστοιχα. Στα προκριματικά για το Mundial 2010, οι Τσέχοι δεν κατάφεραν να πάρουν το εισιτήριο για την τελική διοργάνωση αφού δεν είχαν επιτυχία απέναντι στους Σλοβάκους και τους Βορειοϊρλανδούς.

Δεκαετία του 2010

Η εθνική Τσεχίας κατέλαβε την δεύτερη θέση στα προκριματικά του Euro 2012 και νίκησε τους αγώνες μπαράζ την εθνική Μαυροβουνίου με σκορ 0:1 και 2:0. Στην τελική διοργάνωση, στον Όμιλο Α, θα αντιμετωπίσει τις εθνικές Ρωσίας, Ελλάδος και Πολωνίας.

Παγκόσμιο Κύπελλο 2014

Η κλήρωση για τα προκριματικά του Παγκοσμίου Κυπέλλου του 2014 στη Βραζιλία έφερε την Τσεχία στον Β' όμιλο απέναντι σε Ιταλία, Δανία, Βουλγαρία, Αρμενία και Μάλτα. Θα τερματίσει στη 3η θέση με 15 βαθμούς, κάτω από Ιταλία και Δανία, μένοντας εκτός της τελικής διοργάνωσης.

EURO 2016

Τα προκριματικά του EURO 2016 της Γαλλίας θα στείλει την Εθνική Τσεχίας στο πρώτο γκρουπ με Ολλανδία, Τουρκία, Ισλανδία, Λετονία, Καζακστάν. Θα προκριθεί ως πρώτη στον όμιλο με 22 βαθμούς (7 νίκες, 1 ισοπαλία, 2 ήττες) όπου θα επιστρέψει στην τελική φάση του EURO για 9η φορά (6η συνεχόμενη). Η κλήρωση για τα τελικά της διοργάνωσης θα τους φέρει σε έναν δύσκολο όμιλο απέναντι στην Ισπανία, Κροατία και την αντίπαλο της στα προκριματικά, Τουρκία. Θα συγκεντρώσει μόλις 1 βαθμό τη δεύτερη αγωνιστική απέναντι στην Κροατία και θα αποχαιρετήσει το τουρνουά.
Καλίν Ποπέσκου-Ταριτσεάνου

Καριέρα

Γεννήθηκε στις 14 Ιανουαρίου 1952. Σπούδασε Μαθηματικά και έγινε αντιπρόεδρος του κόμματος ELDR το 2004.
Έγινε Πρωθυπουργός της Ρουμανίας στις 29 Δεκεμβρίου του 2004. Σήμερα είναι Πρόεδρος του Εθνικού Φιλελεύθερου Κόμματος. Η κυβέρνησή του εγκρίθηκε από το Κοινοβούλιο με 265 υπέρ και 200 κατά. Στις 7 Ιουλίου του 2005 ανακοινώθηκε η παραίτηση της κυβέρνησής του, εξαιτίας συνταγματικού κωλύματος αλλά και εμπλοκής σε οικονομικό σκάνδαλο. Ωστόσο, ο ίδιος ο Ταριτσεάνου ανακάλεσε την παραίτησή του εξαιτίας των σφοδρών πλημμυρών που έπληξαν τη χώρα εκείνη την περίοδο και στοίχισαν τη ζωή σε 66 άτομα.
Τον Απρίλιο του 2006 ο πρόεδρος Μπασέσκου δήλωσε ότι είχε μετανοήσει για το διορισμό του Ταριτσεάνου στην πρωθυπουργία.
Επί πρωθυπουργίας του, την Πρωτοχρονιά του 2007, η Ρουμανία εισήλθε στην ΕΕ.
Την 1η Απριλίου του 2007, ο Ταριτσεάνου απέλυσε όλους τους υπουργούς που ήταν προσκείμενοι στον Μπασέσκου και σχημάτισε κυβέρνηση μειοψηφίας, με τη Δημοκρατική Ένωση των Ούγγρων Η κυβέρνηση εγκρίθηκε από το Κοινοβούλιο στις 3 Απριλίου. με την υποστήριξη του Σοσιαλδημοκρατικού Κόμματος.
Στις 3 Οκτωβρίου του 2007 η κυβέρνηση επέζησε πρότασης μομφής που είχε κατατεθεί από το Σοσιαλδημοκρατικό Κόμμα, εξαιτίας μη συμπλήρωσης των απαιτούμενων 232 ψήφων. Μετά τις εκλογές του 2008, η κυβέρνηση Ταριτσεάνου αποχώρησε. Τον διαδέχθηκε στην πρωθυπουργία, το Δεκέμβριο του 2008, ο Εμίλ Μποκ.
Αυγούστα Βικτώρια του Χοεντσόλερν

Οικογένεια

Γεννήθηκε στο Πότσδαμ της Γερμανικής Αυτοκρατορίας στις 19 Αυγούστου 1890. Ήταν η κόρη του Πρίγκιπα Γουλιέλμου του Χοεντσόλερν και της Μαρίας Τερέζας των Βουρβόνων-Δύο Σικελιών.
Οι πατρικοί της παππούδες ήταν ο Λεοπόλδος του Χοεντσόλερν και η Αντωνία της Πορτογαλίας, μία από τους διαδόχους του θρόνου της Πορτογαλίας. Οι μητρικοί της γονείς ήταν ο Λουδοβίκος των Βουρβόνων-Δύο Σικελιών και η Ματθίλδη της Βαυαρίας.
Η Αυγούστα Βικτώρια ήταν η ανιψιά του Βασιλιά της Ρουμανίας Φερδινάνδος Α΄ της Ρουμανίας.

Γάμος και μετέπειτα χρόνια

Στις 4 Σεπτεμβρίου 1913 η Αυγούστα Βικτώρια παντρεύτηκε τον Εμμανουήλ Β΄ της Πορτογαλίας. Εκείνος είχε ανέλθει στον πορτογαλικό θρόνο με τη δολοφονία του πατέρα του Καρόλου Α΄ της Πορτογαλίας και του μεγαλύτερου αδερφού του Λουδοβίκου Φίλιππου της Πορτογαλίας, την 1η Φεβρουαρίου 1908. Έπειτα καθαιρέθηκε με την Επανάσταση της 5ης Οκτωβρίου 1910. Όταν παντρεύτηκαν η Αυγούστα Βικτώρια ήταν 23 ετών και ο Εμμανουήλ 24.
Ο Εμμανουήλ πέθανε στις 2 Ιουλίου του 1932 στο Φούλγουελ του Λονδίνου. Από το γάμος τους δεν απέκτησαν παιδιά. Στις 23 Απριλίου 1939 εκείνη θα ξαναπαντρευτεί τον Ρόμπερτ Ντάγκλας, ο οποίος προερχόταν και εκείνος από αριστοκρατική οικογένεια. Η Αυγούστα Βικτώρια δεν απέκτησε απογόνους ούτε με τον δεύτερο σύζυγό της. Ο Ντάγκλας πέθανε στις 26 Αυγούστου 1955. Η Αυγούστα πέθανε στις 29 Αυγούστου 1966 στο Αϊγκελτίνγκεν της Δυτικής Γερμανίας σε ηλικία 76 ετών.
Αντώνιος Παπαδάκης (μουσικός)

Βιογραφία

Γεννήθηκε στα Περβόλια Ρεθύμνου και άρχισε να παίζει λύρα από παιδί. Θεωρείται από τους σημαντικούς μουσικούς της Κρήτης των αρχών του 20ού αιώνα. Πρωτοεμφανίστηκε ως λυράρης γύρω στα 1928 στο πλευρό του λαουτιέρη Ψυλλάκη ή Ψύλλου. Ήταν από τους πρώτους που άρχισε περιστασιακά να χρησιμοποιεί το έγχορδο μπουλγαρί ως όργανο για τη συνοδεία της λύρας, προτού καθιερωθεί το λαούτο ως συνοδευτικό μουσικό όργανο στην Κρήτη. Από τη δεκαετία του 1930 άρχισε να ηχογραφεί τραγούδια, με πρώτα τα περίφημα Ρεθεμνιώτικα πεντοζάλια.
Εξαιτίας της δεξιοτεχνίας του στη λύρα έγινε πλούσιος. Ωστόσο, έγινε επίσης γνωστός για την μποέμικη ζωή του και τα τελευταία χρόνια της ζωής του χαρακτηρίστηκαν από την ανέχεια και την φτώχεια.  Απεβίωσε σε ηλικία 87 ετών στα Χανιά σε άσυλο ανιάτων, το 1980.
Αρχέστρατος

Έργο

Το πιό γνωστό του έργο είναι η Ηδυπάθεια ή Γαστρονομία, η οποία γράφτηκε σε ποιητικό εξάμετρο και διασώζεται εξ ολοκλήρου σε 62 τμήματα στο κείμενο των Δειπνοσοφιστών του Αθήναιου (2ος αιώνας μ.Χ.). 
Το ποιήμα με κωμικό ύφος πληροφορεί τον αναγνώστη για το που μπορεί να βρεί το καλύτερο φαγητό στις περιοχές της Μεσογείου καθώς και παραθέτει αρκετές μαγειρικές συνταγές και τρόπους παρασκευής εδεσμάτων, με ιδιαίτερο ενδιαφέρον στα ψάρια. Το ποιήμα προτρέπει τον αναγνώστη να παραμερίσει την εγκράτεια και να αφεθεί στην απόλαυση και ευχαρίστηση του καλού φαγητού χωρίς καμία φειδώ, κάτι που εξηγεί τη φήμη του Αρχέστρατου ως ανθρώπου με έκλυτα ήθη κατά τους φιλοσόφους Κλέαρχο (4ος αιώνας) και Χρύσιππο (3ος αιώνας), καθώς και τον χαρακτηρισμό του ως τον Ησίοδο ή τον Θέογνη των λαίμαργων καθώς παρωδεί τον τρόπο γραφής των παλαιών συγγραφέων.  
Μια από τις συνταγές του περιλαμβάνει λαβράκι καρυκευμένο με σίλφιο και καλυμένο με γιδοτήρι, κροκέτες τόνου πασπαλισμένες με κύμινο, βουτήγματα σκουμπριού σε άρμη, και ξιφία τυλιγμένο σε φύλο συκιάς. Μετά από τα αρχικά ορεκτικά, ακολουθεί πάπια καλυμένη με υπόσφαγμα (κρεμώδης σάλτσα). Το συμπόσιο συνεχίζεται με γλυκό πλακούντα, το οποίο αποτελούνταν από διάφορα επίπεδα ζύμης γεμισμένα με μέλι και μαλακό τυρί, και το όλο δείπνο συνοδεύεται από κρασί.